als_Latn dik_Latn sag_Latn
16 mars 2015 - Partia Demokratike ka nisur sot aksionin e protestave të përditshme, me qëllim për të kërkuar dorëheqjen e kryetarit të Kuvendit, Ilir Meta.
Një grup deputetësh nga PD-ja, të rinj nga Forumi Rinor i Partisë Demokratike dhe qytetarë të thjeshtë, u mblodhën para Kryesisë së Kuvendit, ndërkohë që po zhvillohen mbledhjet e komisioneve parlamentare.
Protestat e opozitës, të cilat u paralajmëruan 3 ditë më parë, vijnë pas akuzave publike që deputeti i përjashtuar nga Partia Socialiste Tom Doshi bëri ndaj kryeparlamentarit Meta, ku ky i fundit sipas Doshit është urdhërues i vrasjes së tij dhe të deputetit demokrat Mhill Fufi.
Kërkesën e opozitës për largimin e Metës, e shprehu edhe deputeti i PD-së Arben Ristani, në nisje të Komisionit Parlamentar të Ligjeve, ku i bëri ftesë edhe deputetëve të mazhorancës të bëhen pjesë e protestës kundër kreut të Kuvendit, që të mos zhyten gjithnjë e më tepër në pellgun e krimit. Pas kësaj deklarate, deputetët e opozitës braktisën mbledhjen dhe dolën në protetstë.
/S.L. agjencia e lajmeve “Dyrrah”/
als_Latn als_Latn als_Latn als_Latn als_Latn